“มหาดไทย” ออกหนังสือด่วน สั่งผู้ว่าฯ ทุกจังหวัด ตั้งศูนย์ “โควิด” คุมเข้มทุกพื้นที่
"ปลัด มท." ออกหนังสือด่วน สั่งผู้ว่าฯ ทั่วประเทศ ตั้งศูนย์ "โควิด" ระดับจังหวัด-อำเถอ-ตำบล คุมเข้มสถานการณ์ ครอบคลุมทุกพื้นที่
"ปลัด มท." ออกหนังสือด่วน สั่งผู้ว่าฯ ทั่วประเทศ ตั้งศูนย์ "โควิด" ระดับจังหวัด-อำเถอ-ตำบล คุมเข้มสถานการณ์ ครอบคลุมทุกพื้นที่
8 พ.ค. 2563

นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉิน ในส่วนที่เกี่ยวข้องกับการสั่งการและประสานกับผู้ว่าราชการจังหวัด และผู้ว่าราชการกรุงเทพมหานคร ออกโทรสารในราชการกระทรวงมหาดไทย (ด่วนที่สุด)​ ถึงผู้ว่าราชการจังหวัด
โดยมีใจความว่า ตามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 2/2563 ลงวันที่ 1 พฤษภาคม 2563 เรื่องแนวปฏิบัติตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 กำหนดให้ ศปก.จังหวัด ศปก.อำเภอ ศปก.ตำบล และ อปท. เป็นหน่วยงานรับผิดชอบกำกับ ดูแล มาตรการป้องกันโรคตามที่ทางราชการกำหนดเพื่อป้องกันการแพร่ระบาดของโรคโควิด-19 นั้น
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย พิจารณาแล้วเห็นว่าเพื่อให้การกำกับ ดูแล ตามมาตรการป้องกันโรคตามที่ทางราชการกำหนดเพื่อป้องกันการแพร่ระบาดของโรคเป็นไปด้วยความเรียบร้อย ขอให้จังหวัดดำเนินการตั้งศูนย์ปฏิบัติการควบคุมโรค (ศปก.) ในแต่ละระดับ
โดยให้ผู้ว่าฯ เป็นผู้แต่งตั้ง ศปก.จังหวัด ให้นายอำเภอเป็นผู้แต่งตั้ง ศปก.อำเภอ และ ศปก.ตำบล ให้นายกเทศมนตรีเทศบาลนคร/เทศบาลเมือง เป็นผู้แต่งตั้ง ศปก.เทศบาลนคร ศปก.เทศบาลเมือง ตามโครงสร้างและอำนาจหน้าที่ที่กระทรวงมหาดไทยกำหนด พร้อมทั้งกำกับดูแล และติดตามการดำเนินงานให้เป็นไปตามมาตรการป้องกันโรคในพื้นที่โดยเคร่งครัด


